ΓΡΑΠΤΗ ΕΡΩΤΗΣΗ P-0553/02

υποβολή: Cecilia Malmstrm (ELDR) προς την Επιτροπή

(21 Φεβρουαρίου 2002)

Θέμα: Εξωτερικά λάστιχα με καρφιά και ταξίδια στα κράτη μέλη

Οι αυστηροί χειμώνες κυρίως στη Σουηδία, την Νορβηγία και τη Φινλανδία αναγκάζουν τους οδηγούς αυτοκινήτων να χρησιμοποιούν εξωτερικά λάστιχα με καρφιά, προκειμένου να ταξιδεύουν κατά τρόπο ασφαλή. Σύμφωνα με το σουηδικό νόμο, τα λάστιχα με καρφιά μπορούν να χρησιμοποιούνται κάθε χρόνο από την 1η Οκτωβρίου έως τις 30 Απριλίου. Η χρησιμοποίηση των ελαστικών με βαθιές αυλακώσεις είναιποχρεωτική από την 1η Δεκεμβρίου έως τις 31 Μαρτίου όταν η κατάσταση του οδικού δικτύου το απαιτεί.

Τα εξωτερικά λάστιχα με καρφιά καθιστούν συχνά πρόβλημα κατά τα ταξίδια στο εξωτερικό. Στη Γερμανία, την οποία σχεδόν όλοι οι οδηγοί πρέπει να διασχίζουν όταν ταξιδεύουν από το Βορρά σε άλλο κράτος μέλος, τα εν λόγω λάστιχα απαγορεύονται πλήρως. Ταυτόχρονα, σε ορισμένα άλλα κράτη μέλη, όπως στο Βέλγιο, η χρήση τους επιτρέπεται. Δεδομένου ότι η μεγάλη πλειοψηφία των Σκανδιναβών οδηγών χρησιμοποιεί λάστιχα με καρφιά κατά τη διάρκεια του χειμώνα, η απαγόρευσή τους στη Γερμανία αναγκάζει τους οδηγούς να αλλάζουν λάστιχα και να αγοράσουν άλλα λάστιχα με βαθιές αυλακώσεις, μόνο και μόνο για να διασχίζουν τη Γερμανία στο δρόμο για τον τελικό τους προορισμό.

Παρά τους κανόνες που ισχύουν στη Σουηδία όσον αφορά τα χειμωνιάτικα λάστιχα, η χώρα αυτή επιτρέπει στους αλλοδαπούς να ταξιδεύουν με συνήθη καλοκαιρινά λάστιχα. Αντίθετα, η Γερμανία και διάφορα άλλα κράτη μέλη δεν προβλέπουν ειδικούς κανόνες για τα αυτοκίνητα των αλλοδαπών. Δεν πρέπει άραγε το γεγονός αυτό να θεωρηθεί εμπόδιο στην ελεύθερη κυκλοφορία·

Προτίθεται άραγε η Επιτροπή να λάβει μέτρα για να παρακινήσει τη Γερμανία και άλλα κράτη μέλη, που απαγορεύουν τη χρήση ελαστικών με καρφιά, να θεσπίσουν ειδικούς κανόνες για τα αυτοκίνητα των αλλοδαπών που χρησιμοποιούν παρόμοια λάστιχα·

Απάντηση του κου Bolkestein εξ ονόματος της Επιτροπής

(19 Μαρτίου 2002)

Η χρήση ελαστικών με καρφιά δενπόκειται σε κοινοτική εναρμόνιση. Γι' αυτό το λόγο, τα κράτη μέλη έχουν το δικαίωμα να θεσπίζουν κανόνες για τη χρήση τουςπό τον όρο ότι οι κανόνες αυτοί τηρούν τις διατάξεις της συνθήκης ΕΚ.

Σύμφωνα με το άρθρο 28 της συνθήκης ΕΚ, απαγορεύονται μεταξύ των κρατών μελών οι ποσοτικοί περιορισμοί επί των εισαγωγών καθώς και όλα τα μέτρα ισοδυνάμου αποτελέσματος που μπορεί να εμποδίσουν άμεσα ή έμμεσα, πραγματικά ή δυνητικά το ενδοκοινοτικό εμπόριο (πβ. απόφαση του Δικαστηρίου της 11ης Ιουλίου 1974,πόθεση 8/74, Dassonville, Συλλογή της Νομολογίας 1974, 837, σημείο 5).

Οι γερμανικές νομοθετικές διατάξεις που απαγορεύουν τη χρήση ελαστικών με καρφιά εμποδίζουν τις εισαγωγές των ελαστικών αυτών στη Γερμανία καιποχρεώνουν τους οδηγούς άλλων κρατών μελών των οποίων τα οχήματα είναι εξοπλισμένα με τέτοια ελαστικά να καταφεύγουν σε ειδικά μέτρα (αλλαγή ελαστικών/αγορά άλλων ελαστικών) εάν θέλουν να κυκλοφορήσουν στο γερμανικό οδικό δίκτυο.

Σύμφωνα με πάγια νομολογία του Δικαστηρίου, ορισμένα περιοριστικά μέτρα των κρατών μελών μπορούν να δικαιολογηθούν εάν μπορεί να καταδειχθεί ότι είναι απαραίτητα για τους λόγους που αναφέρονται στο άρθρο 30 της συνθήκης ΕΚ και, συγκεκριμένα, για λόγους δημόσιας τάξης και ασφάλειας, καθώς και προστασίας τηςγείας και της ζωής των ανθρώπων ή επίσης ότιπάρχουν επιτακτικές απαιτήσεις όπως είναι η οδική ασφάλεια ή/και η προστασία του περιβάλλοντος (πβ. πρόσφατη απόφαση του Δικαστηρίου της 12ης Οκτωβρίου 2000 στηνπόθεση C-314/98 Snellers Auto's BV).

Η Επιτροπή εκτιμά ότι η απαγόρευση της χρήσης ελαστικών με καρφιά σε ορισμένες περιόδους του έτους (π.χ. σε καθαρό οδόστρωμα, σε ακατάλληλες ταχύτητες) ή γενικότερα μπορεί να αιτιολογηθεί βάσει στοιχείων που συνδέονται με την οδική ασφάλεια και με την προστασία του περιβάλλοντος.

Σχετικά η Επιτροπή παραπέμπει στην απάντηση που έδωσε στη γραπτή ερώτηση E-2401/98 την οποία κατέθεσε η κυρία Matikainen-Kallstrm(1).

(1) ΕΕ C 135 της 14.5.1999.